ABC ขยายฐานลูกค้าธุรกิจ M-Commerce สู่สมาชิกบัตรเครดิต ICBC
ABC ลงนามเป็นพันธมิตรกับธนาคารไอซีบีซี (ไทย) เพื่อขยายฐานลูกค้าธุรกิจ M-Commerce สู่สมาชิกบัตรเครดิต ICBC ให้สามารถโอน point จากบัตรเครดิตมาเป็น abcpoint เพื่อเลือกซื้อสินค้า ชำระค่าบริการแทนเงินสด หรือเป็นส่วนลดได้
8 ต.ค. 2558

นายจิรภัทร วีรชยทองคำ รองกรรมการผู้จัดการ บริษัท แอสเซท ไบร์ท จำกัด (มหาชน) หรือ ABC ผู้นำนวัตกรรมทางการเงินรูปแบบใหม่ เปิดเผยว่า บริษัทได้ร่วมลงนามความร่วมมือเป็นพันธมิตรในการทำธุรกิจด้าน M-Commerce ร่วมกับธนาคารไอซีบีซี(ไทย) จำกัด (มหาชน) หรือ ICBC (Thai) เพื่อขยายฐานลูกค้าด้านธุรกิจ M-Commerce ไปสู่สมาชิกบัตรเครดิต ICBC (Thai) ให้สามารถโอน point จากบัตรเครดิต มาเป็น abcpoint ซึ่งเป็นนวัตกรรมทางการเงินรูปแบบใหม่แห่งแรกและแห่งเดียวของประเทศไทย ที่สามารถนำ point มาเลือกซื้อสินค้า จ่ายค่าสาธารณูปโภค และชำระค่าบริการอื่นๆ แทนเงินสด หรือเป็นส่วนลดได้